भारत-ऑस्ट्रेलिया के बीच मौजूदा वनडे सीरीज का दूसरा मैच गुरुवार को कोलकाता के ईडन गार्डन के मैदान में खेला जाएगा। यह मैच दोनों ही टीमों के लिए बहुत खास है, क्योंकि अगर टीम इंडिया आज मैच जीत जाती है तो वह ICC वनडे रैंकिंग में साउथ अफ्रीका को पीछे छोड़ नंबर वन बन जाएगी। ICC वनडे रैंकिंग में फिलहाल टीम इंडिया 118 रेटिंग प्वाइंट के साथ दूसरे नंबर पर है, लेकिन अगर टीम इंडिया ये मैच हार जाती है, तो तीसरे नंबर पर पहुंच जाएगी। फिलहाल 116 रेटिंग पॉइंट्स के साथ ऑस्ट्रेलिया टीम रैंकिंग में अभी तीसरे नंबर पर है।